ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
18 พ.ค. 2559

สรุปตลาดภาคเช้า
ตลาดภาคเช้าปิดปรับตัวลดลงเล็กน้อย ขณะที่ภาพรวมดัชนีในภูมิภาคเคลื่อนไหวไร้ทิศทาง จากการตอบรับประเด็นความกังวลต่อการปรับขึ้นดอกเบี้ยของสหรัฐที่มีความแตกต่างออกไป โดยหุ้นในกลุ่มพลังงานยังคงเป็นหุ้นหลักในการค้ำดัชนีในวันนี้
 
แนวโน้ม ภาคบ่าย
คาดดัชนีมีแนวโน้มแกว่งตัวในกรอบแคบ 1,400-1,410 จุด เรามองปัจจัยบวกจากราคาน้ำมันยังคงเป็นปัจจัยบวกหลักในระยะสั้น ขณะที่ประเด็นดอกเบี้ยเป็นปัจจัยในการสร้างความผันผวนแต่ตลาด
 
วิเคราะห์ทางเทคนิค
TMC-W1
ราคาปิด 1.06 บาท
แนวรับ 1.06 บาท
แนวต้าน 1.18 บาท
แนว cut loss หากราคามีแนวโน้มหลุด 1.00 บาท
 
TMC-W1 มีอัตราการแปลงสภาพกับหุ้นแม่ที่ 1 วอแรนท์ แลกได้ 1 หุ้นแม่ เพิ่มเงิน 1.50 บาท มองดูแล้วสิ่งที่น่าสนใจคือราคาหุ้นแม่ที่ยังอยู่ต่ำ และโอกาสอนาคตในการฟื้นตัวด้านผลประกอบการมีมาก หลังประกาศงบไตรมาส 1 ไม่ค่อยดี แต่ราคาหุ้นกลับไม่เห็นการทิ้งตัว แสดงว่าคนไม่กลัวหุ้นตัวนี้ซักเท่าไร และคงมีความหวังในอนาคต
ซึ่งถือว่าน่าสนใจ ขณะที่อัตราเร่งของ TMC-W1 นั้นเกือบ 2 เท่า หมายความว่า ราคาจะวิ่งเหนือแม่เป็นเท่าตัว เด็กแนวมองว่าราคาวอแรนท็แถวนี้จึงเป็นจังหวะของการสะสม เพราะโวลุ่มแห้ง ราคาหุ้นลงมาติดแนวรับ การเด้งระยะแรก 1.18 บาท และถ้าแม่เด้งเมื่อไร ราคาหุ้นจะไปไกลสุดกู่ ตรงนี้จึงแนะนำดักเก็บไว้ก่อน ควรจะมีอะไรดีๆ ซ่อนไว้บ้าง ติดไม้ติดมือกันไปซักพัก น่าจะมีอะไรดีๆ ให้เราได้เห็น